**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**DĖL KLAIPĖDOS MIESTO SAVIVALDYBĖS SENIŪNAIČIŲ SUEIGOS NUOSTATŲ PATVIRTINIMO**

**1. Sprendimo projekto esmė, tikslai ir uždaviniai.**

 Šio sprendimo projekto tikslas – patvirtinti naujus Klaipėdos miesto savivaldybės seniūnaičių nuostatus (toliau – Nuostatai), kurie atitiktų aktualias Lietuvos Respublikos vietos savivaldos įstatymo 35 str. nuostatas ir užtikrintų savalaikį Klaipėdos miesto savivaldybės dalyvavimą, įgyvendinant Nevyriausybinių organizacijų ir bendruomeninės veiklos 2017 – 2019 metų veiksmų plano įgyvendinimo 2.3 priemonę „Remti bendruomeninę veiklą savivaldybėse“ pagal Lietuvos Respublikos socialinės apsaugos ir darbo ministro 2017 m. gegužės 25 d. įsakymą Nr. A1-259 „Dėl Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašo patvirtinimo“.

 **2. Projekto rengimo priežastys ir kuo remiantis parengtas sprendimo projektas.**

Vadovaujantis Vietos savivaldos įstatymo Nr. I-533 3, 4, 6, 9, 10³, 13, 14, 15, 16, 20, 29, 31, 32, 33, 34, 35, 50 straipsnių pakeitimo ir įstatymo papildymo 32ᴵ straipsniu įstatymo 20 straipsnio 4 dalimi, įsigaliojusia 2016 m. liepos 7 d., savivaldybių tarybos privalo priimti šio įstatymo įgyvendinamuosius teisės aktus, ką Klaipėdos merui siūlė 2017-02-10 teikimu Nr. (5.1.)-TR-11 Vyriausybės atstovas Klaipėdos apskrityje. Vietos savivaldos įstatymo aktualią redakciją įgyvendinamasis teisės aktas Vyriausybės atstovui Klaipėdos apskrityje pritarus turėjo būti priimtas iki 2017 m. birželio 1 d.

2017 m. sausio 1 d. įsigaliojusios Vietos savivaldos įstatymo 35 straipsnio 1 dalies nuostatos reglamentuoja, kad tais atvejais, kai seniūnijos nesteigiamos, meras savivaldybės administracijos direktoriaus teikimu, atsižvelgdamas į gyvenamųjų vietovių ar jų dalių bendruomenių poreikius, nustato, kokių gyvenamųjų vietovių ar jų dalių seniūnaičiai sudaro seniūnaičių sueigą. Parengtuose nuostatuose nustatyta, kad seniūnaičių sueiga yra atskirų seniūnaitijų, sudarytų mero potvarkiu savivaldybės administracijos direktoriaus teikimu, atsižvelgiant į gyvenamųjų vietovių ar jų dalių bendruomenių poreikius, seniūnaičių susirinkimas. 2017 m. vasario 23 d. Klaipėdos miesto savivaldybės tarybos sprendimu Nr. T2-29 patvirtintas Klaipėdos miesto savivaldybės seniūnaičių rinkimo ir atšaukimo tvarkos aprašas. 2017 m. kovo 13 d. Klaipėdos miesto mero potvarkiu Nr. M-20 Klaipėdos miesto teritorijos suskirstytos į seniūnaitijas ir patvirtintas Klaipėdos miesto teritorijos suskirstymo į seniūnaitijas planas.

2017 m. sausio 1 d. įsigaliojusios Vietos savivaldos įstatymo 35 straipsnio 7 dalies nuostatos reglamentuoja, jog „Sprendžiant klausimus, susijusius su seniūnijos aptarnaujamos teritorijos gyvenamųjų vietovių ar jų dalių (seniūnaitijų) bendruomenių viešųjų poreikių ir iniciatyvų finansavimo tikslingumu ir su kitais visiems tos teritorijos gyventojams svarbiais reikalais, organizuojama išplėstinė seniūnaičių sueiga“. Išplėstinės seniūnaičių sueigos kompetencijos, susijusios su Nevyriausybinių organizacijų ir bendruomeninės veiklos 2017 – 2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimu, taip pat įvardintos Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo apraše, patvirtintame Lietuvos Respublikos socialinės apsaugos ir darbo ministro 2017 m. gegužės 25 d. įsakymu A1-259. Taigi, atsirado prievolė seniūnaičių sueigos nuostatus papildyti, numatant išplėstinės seniūnaičių sueigos sudarymo, organizavimo, sprendimų rengimo, svarstymo ir priėmimo tvarką.

Klaipėdos miesto tarybai, priėmus sprendimą patvirtinti Klaipėdos miesto savivaldybės seniūnaičių sueigos nuostatus, Klaipėdos miesto savivaldybės tarybos 2014 m. sausio 30 d. sprendimas T2-4 „Dėl seniūnaitijų sudarymo“ bus pripažintinas netekusiu galios.

**3. Kokių rezultatų laukiama.**

 Priimti Seniūnaičių sueigos nuostatai bus suderinti su Lietuvos Respublikos vietos savivaldos įstatymo aktualia redakcija ir užtikrins savalaikį Klaipėdos miesto savivaldybės dalyvavimą, įgyvendinant Nevyriausybinių organizacijų ir bendruomeninės veiklos 2017 – 2019 metų veiksmų plano įgyvendinimo 2.3 priemonę „Remti bendruomeninę veiklą savivaldybėse“.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, nes lėšų neprašoma.

**6.** **Lėšų poreikis sprendimo įgyvendinimui.**

Savivaldybės lėšų nereikės.

**7. Galimos teigiamos ar neigiamos sprendimo priėmimo pasekmės.**

Teigiamos - bus patvirtinti Klaipėdos miesto savivaldybės seniūnaičių sueigos nuostatai, kurie užtikrins seniūnaitijos gyventojų interesų atstovavimą savivaldybės institucijose ir savivaldybės teritorijoje veikiančiose valstybės įstaigose pagal Lietuvos Respublikos vietos savivaldos įstatymo aktualią redakciją.

Neigiamų pasekmių nenumatoma.

 PRIDEDAMA:

 1. Vyriausybės atstovo Klaipėdos apskrityje 2017-02-10 teikimas Nr. (5.1.)-TR-11, 2 lapai.

 2. Klaipėdos miesto savivaldybės tarybos 2014-01-30 sprendimas Nr. T2-4, 11 lapų.

 3. Vietos savivaldos įstatymo išrašas, 5 lapai.

 4. Klaipėdos miesto savivaldybės mero 2017-04-27 raštas Nr. (4.32.)-R2-1235 „Dėl termino pratęsimo“, Vyriausybės atstovui Klaipėdos apskrityje, 1 lapas.

 5. Vyriausybės atstovo Klaipėdos apskrityje 2017-04-28 raštas Nr. (5.1.)-S13-99 „Dėl kito teikimo įvykdymo termino nustatymo“ Klaipėdos miesto savivaldybės merui, 1 lapas.

 6. Lietuvos Respublikos socialinės apsaugos ir darbo ministro 2017 m. gegužės 25 d. įsakymas „Dėl Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašo patvirtinimo“, 38 lapai.

Socialinių reikalų departamento vyr. specialistė Aistė Andruškevičiūtė